b'\n_START_ARTICLE_\nSenusretas II\n_START_PARAGRAPH_\nSenusretas II (Senusretas Chachepera, pagal graikus \xe2\x88\x92 Sesostris II, vald\xc4\x97 apie 1897\xe2\x80\x931878 m. pr. m. e.) \xe2\x80\x93 ketvirtasis dvyliktosios Egipto dinastijos faraonas._NEWLINE_Pagal Turino kanon\xc4\x85, jam priskiriama 19 valdymo met\xc5\xb3. Tris metus jis buvo Amenemio II koregentu. Suklest\xc4\x97jo ekonomika, prekyba, faraonas atidar\xc4\x97 dr\xc4\x97kinimo kanal\xc5\xb3 sistem\xc4\x85 Fajume. \xc5\xbdinoma, kad vyko kariniai veiksmai Nubijoje, kur prad\xc4\x97jo statyti tvirtov\xc4\x99 Mirgisoje. Senusretas II buvo Senusreto III ir Senusreto-Senebo t\xc4\x97vas. Tur\xc4\x97jo keturias dukteris: Sathathor-Janat\xc4\x99, Hat\xc5\xa1epsut\xc4\x85, Nofret\xc4\x99, Itakait\xc4\x99. Jo laikais datuotame kape Bani Hasane minimi prekybiniai ry\xc5\xa1iai su pirkliais i\xc5\xa1 Palestinos ir Sirijos._NEWLINE_Jis buvo pirmuoju faraonu, \xc4\xafrengusi\xc5\xb3 kap\xc5\xb3 statytoj\xc5\xb3 kaim\xc4\x85 \xc5\xa1alia Kahuno miesto \xe2\x80\x93 tai buvo Naujosios karalyst\xc4\x97s laik\xc5\xb3 Deir el Medinos kaimo prototipas. Laidojimo komplekso pagrindas buvo piramid\xc4\x97 Lahune, kurios ilgis buvo 107 m, auk\xc5\xa1tis 48 m. \xc4\xae\xc4\x97jimas pasl\xc4\x97ptas pietin\xc4\x97je sienoje, o ne tradicin\xc4\x97je \xc5\xa1iaurin\xc4\x97je. 1887\xe2\x88\x9288 m. piramid\xc4\x99 tyr\xc4\x97 Flindersas Pytris. Joje rasta laidojimo men\xc4\x97, kurioje buvo tu\xc5\xa1\xc4\x8dias sarkofagas i\xc5\xa1 raudonojo granito, aukojimo stalas ir auksiniai karaliaus papuo\xc5\xa1alai.'